આ બધી સાઇટો પર કોઈને ઉતારી પાડવાનો, કોઈના વિશે ખરાબ બોલવાનો, ચારિત્ર્યહનન કરવાનો ખેલ તો સફળતાપૂર્વક ચાલતો જ રહે છે. રમૂજના નામે ભદ્દા, ગંદા, ખોટા, બોગસ વિડિયો ને ફોટાઓ મૂકવાની પ્રવૃત્તિ તો પૂરબહારમાં ખીલેલી છે. ટૂંકમાં, જે સાઇટો દ્વારા સારી માહિતી મળી શકે, સુંદર સંબંધો રચાઈ શકે છે, એનો આપણે અવળો ઉપયોગ કરી દુનિયાની પથારી ‘ફેરવી’ રહ્યા છીએ, માચીસથી દીવો સળગાવી શકાય છે અને આગ પણ લગાડી શકાય છે. ચાલો આ વાત હું એફ.બી. પર મૂકી દઉં. લાઇક કરજો.